ວິກິດການດ້ານການເງິນ ຂອງປະເທດ ສົ່ງຜົນກະທົບ ຕໍ່ຊາວຣັດເຊຍ ທຳມະດາສາມັນ
ບັນດາ​ນັກວິ​ເຄາະທຳນາຍ​ວ່າ ຣັດ​ເຊຍຈະ​ກ້າວ​ເຂົ້າ​ສູ່ ວິກິດການດ້ານການເງິນ​ຕົກ​ຕໍ່າ​ ໃນ​ປີ​ໜ້າ​ນີ້ ຊຶ່ງເວລານີ້ ກໍກຳລັງສົ່ງຜົນກະທົບ ຕໍ່ປະຊາຊົນທຳມະດາແລ້ວ.
ການພັງທະລາຍລົງຂອງເງິນຕາຣັດເຊຍ ໄດ້ນຳໄປສູ່ການຈ່າຍ ເງິນຄ່າເຮືອນ ໃນແຕ່ລະເດືອນເພີ້ມຂຶ້ນ ສຳລັບຊາວຣັດເຊຍ ທຳມະດາ ສາມັນຈຳນວນນຶ່ງ ທີ່ກູ້ຢືມມາ ໂດຍອີງໃສ່ ເງິນຕາ ຕ່າງປະເທດນັ້ນ ບັນດານັກວິເຄາະທຳນາຍວ່າ ຣັດເຊຍຈະ ກ້າວເຂົ້າສູ່ ສະພາບເສດຖະ ກິດຕົກຕໍ່າ ໃນໄລຍະໃດໄລຍະ ນຶ່ງ ໃນປີໜ້ານີ້ ອັນເປັນຜົນເນື່ອງມາຈາກລາຄາພະລັງງານ ຕົກຕຳ່ລົງ ແລະການລົງໂທດຈາກປະເທດຕາເວັນຕົກ ຕໍ່ມົສກູ ທີ່ເຂົ້າແຊກແຊງຢູ່ໃນພາກຕາເວັນອອກຂອງຢູເຄຣນ Ztlatica Hoke ມີລາຍງານຊຶ່ງ ກິ່ງສະວັນຈະນຳສະເໜີທ່ານ ທ່ານນາງ Yevgenia Syomina ແລະ ທ່ານ Alexei Krasnov ກັບລູກສອງຄົນ ອາໄສ ຢູ່ເຮືອນຫ້ອງດຽວ ໃນນະຄອນມົສກູ ທີ່ເຂົາເຈົ້າໄດ້ຊື້ເມື່ອຫົກປີກ່ອນ ໂດຍຜ່ານຜູ້ໃຫ້ຢືມເງິນຈາກຕ່າງປະເທດ ລາຄາຂອງເງິນຣູເບີລ ນັບແຕ່ນັ້ນມາກໍໄດ້ຕົກຕຳ່ລົງ ແລະບັງຄັບ ໃຫ້ຄອບຄົວຕ້ອງທົບທວນເບິ່ງແຜນການໃຊ້ຈ່າຍຂອງເຂົາເຈົ້າ ພຽງບໍ່ເທົ່າໃດມື້ ກ່ອນໜ້າລະດູການວັນພັກສະຫລອງບຸນຄຣິສມັສ ທ່ານ Krasnov ກ່າວວ່າ ຄອບຄົວດັ່ງກ່າວ ຢ້ານກົວວ່າ ມັນອາດຈະຮ້າຍແຮງ ໄປກວ່ານັ້ນອີກ ທ່ານ Krasnov ເຮັດວຽກຢູ່ທະນາຄານ ແລະມີຄວາມເປັນຫ່ວງວ່າ ລາວອາດຈະຕົກການ ທ່າມກາງວິ ກິດການທາງທະນາຄານໃນຣັດເຊຍ ທ່ານ Krasnov ກ່າວວ່າ ມີສິ່ງນຶ່ງທີ່ຄອບຄົວຮູ້ດີນັ້ນກໍຄື ເຂົາເຈົ້າບໍ່ສາມາດຂາຍເຮືອນຢູ່ນີ້ໄດ້ ເພາະວ່າ ລາຄາ ຂອງມັນໄດ້ຕົກຕຳ່ລົງ ທ່ານນາງ Syomina ຜູ້ເປັນພັນລະຍາ ກ່າວວ່າ ອະດີດລັດຖະມົນຕີການເງິນຂອງຣັດເຊຍ ທ່ານ Alexei Kudrin ໄດ້ນຳຂ່າວຮ້າຍມາ ແຈ້ງໃຫ້ຮູ້ຕື່ມອີກ ໃນວັນຈັນທີ່ຜ່ານມາ ທ່ານ Kudrin ກ່າວວ່າ ທ່ານ Kudrin ກ່າວວ່າ ການນຳເຂົ້າຂອງຣັດເຊຍ ຈະຫລຸດລົງ 40 ເປີເຊັນໃນປີໜ້ານີ້ ຊຶ່ງຈະເປັນຜົນກະທົບຢ່າງໜັກຕໍ່ໂຄງການກໍ່ສ້າງ ແລະໂຄງການລົງທຶນຫລາຍຢ່າງ ທ່ານກ່າວ ເພີ້ມເຕີມວ່າ ການຂັດແຍ້ງຢູ່ໃນຢູເຄຣນ ອາດຈະນຳໄປສູ່ການລົງໂທດໜັກ ຂື້ນທີ່ຈະບ່ອນທຳລາຍມາດຕະການຂອງມົສກູ ເພື່ອປ້ອງກັນບໍ່ໃຫ້ເສດຖະກິດຕົກຕໍ່າ ນັ້ນ ບັນດາເຈົ້າໜ້າທີ່ ຣັດເຊຍ ໄດ້ຖີ້ມໂທດໃສ່ປະເທດຕາເວັນຕົກ ທີ່ເຮັດໃຫ້ການເງິນ ຂອງປະເທດມີຄວາມລຳບາກ ແຕ່ນັກວິເຄາະຈຳນວນນຶ່ງກ່າວວ່າ ໃນໄລຍະສາມປີຂ້າງໜ້ານີ້ ເສດຖະກິດຣັດເຊຍ ຍັງ ຈະປະສົບກັບຄວາມຍຸ່ງຍາກລຳບາກ ເຖິງແມ່ນວ່າການ ລົງໂທດຫາກຖືກຍົກເລີກກໍຕາມ ທ່ານ Uri Dadush ຈາກສະຖາບັນສັນຕິພາບນາໆຊາດ Carnegie ກ່າວວ່າ ເຈົ້າໜ້າທີ່ຄວບຄຸມກົດລະບຽບຂອງຣັດເຊຍ ໄດ້ເຂົ້າຄວບຄຸມທະນາຄານເພື່ອທຸລະກິດ ຂາຍຍ່ອຍທີ່ສຳຄັນແຫ່ງນຶ່ງ ໃນວັນຈັນທີ່ຜ່ານມາ ແລະໄດ້ຮັບເງິນກູ້ຢືມ 540 ລ້ານໂດລາ ເພື່ອຊ່ວຍປ້ອງກັນບໍ່ໃຫ້ທະ ນາຄານດັ່ງກ່າວລົ້ມລະລາຍ ທະນາຄານຕ່າງໆ ຢູ່ໃນທົ່ວ ຣັດເຊຍ ໄດ້ລາຍງານວ່າ ບັນດາຜູ້ຝາກເງິນ ໄດ້ພາກັນຖອນເງິນເຂົາເຈົ້າອອກ ໃນອາທິດ ແລ້ວນີ້ ແລະຈຳນວນນຶ່ງກໍມີລາຍງານວ່າ ມີຄວາມຫຍຸ້ງຍາກໃນການຖອນເງິນເຂົາເຈົ້າ ທະນາຄານກາງ ໄດ້ຂຶ້ນອັດຕາດອກເບ້ຍຈາກ 10 ເປີເຊັນ ເປັນ 17 ເປີເຊັນ ເພື່ອໃຫ້ເງິນ ຕາຂອງຣັດເຊຍ ມີຄວາມທຸ່ນທ່ຽງ